Hodnotový rozmer ekoinovačnej stratégie podniku
kniha 'Hodnotový rozmer ekoinovačnej stratégie podniku'
Produktové aj procesné inovácie sú v súčasnej dobe aktuálnou súčasťou každého národného aj globálneho trhu. Súvisí to s neustálym rastom konkurenčného tlaku a prítomnosťou hyperkonkurenčného prostredia na trhu, z ktorého v súčasnosti jednoznačne vyplýva nevyhnutná potreba komerčných podnikov zvyšovať svoju snahu o prilákanie nového alebo udržanie súčasného zákazníka, za účelom zabezpečenia a udržania istého podielu na trhu ako aj zabezpečenia dosahovania primeraného zisku v dlhodobom horizonte. Potreby a požiadavky zákazníkov sa neustále menia. Podniky preto pristupujú k inováciám a riadeniu inovačných procesov, aby reflektovali na tieto neustále prebiehajúce zmeny na cieľových trhoch. Riadenie produktových a procesných inovácií predstavuje pomerne komplikovaný proces, s ktorým sa mnohé podniky nedokážu jednoznačne a správne vysporiadať. Je preto nevyhnutné, či už v teoretickej, tak aj v aplikačnej rovine, správne vymedziť a riadiť jednotlivé inovačné procesy.